ПРЕДЛОГ ОДЛУКА

Врз основа на член 383 од Законот за трговските друштва и член 20 од Статутот на ИНТЕРПРОМЕТ Акционерско друштво за промет на стоки и услуги на големо и мало-Тетово, со седиште на ул. Илинденска бр. 18-а, Тетово, ЕМБС 4057783 и ЕДБ 4028974115871 – пречистен текст на Статутот заведен во Друштвото под број 0101-125/1 од 12.03.2019 година, Собранието на акционери на ИНТЕРПРОМЕТ АД Тетово, на седницата одржана на ден 07.09.2021 година во Тетово, ја донесе следната:

**О Д Л У К А**

**За зголемување на номинална вредност на акции**

**Член 1**

Врз основа на одлука на Собранието на акционери на ИНТЕРПРОМЕТ АД Тетово од ден --.--.2021 година, се поништуваат 2686 сопствени обични акции на Друштвото кои претставуваат 3,86% од основната главнина, со номинална вредност од 51,13 ЕВРА по акција. Акциите согласно одлуката се поништени поради неуспешност на постапка за отуѓување на сопствените акции.

Со поништувањето на акциите по основ на одлуката од став 1 не се врши промена на основната главнина на Друштвото, а истата останува во износ од 216.918.128,00 денари односно 3.579.043,00 ЕВРА.

**Член 2**

Со оваа одлука, се врши зголемување на номиналната вредност на акциите кои ја сочинуваат основната главнина на ИНТЕРПРОМЕТ АД Тетово, заради усогласување на бројот и номиналната вредност на акциите со износот на основната главнина на Друштвото.

**Член 3**

**СЕ ОДЛУЧУВА** да се изврши зголемување на номиналната вредност на 66.973 обични акции и 341 приоритетни кумулативни акции кои ја сочинуваат основната главнина на ИНТЕРПРОМЕТ АД Тетово, при штo:

* Номиналната вредност на обичните акции се зголемува од 51,13 ЕУР на **53,17 ЕУР** по акција;
* Номиналната вредност на приоритетните кумулативни акции се зголемува од 51,13 ЕУР на **53,17 ЕУР** по акција.

**Член 4**

Се овластува и се задолжува управниот одбор на ИНТЕРПРОМЕТ АД Тетово, заради реализација на оваа одлука, по потреба да донесува соодветни одлуки и други акти, да врши измени и дополнувања на оваа одлука, како и да ги презема сите останати со закон дозволени дејствија со цел спроведување на одлуката.

**Член 5**

Се овластува и се задолжува управниот одбор на ИНТЕРПРОМЕТ АД Тетово да ги преземе сите со закон дозволени и пропишани дејствија заради спроведување на оваа одлука, да спроведе постапка за упис на зголемувањето на номиналната вредност на акциите во акционерската книга на Друштвото која се води во Централниот депозитар за хартии од вредност на Република Северна Македонија, како и да ги презема сите останати потребни дејствија и да го застапува Друштвото пред сите надлежни органи и институции со цел упис на зголемувањето на номиналната вредност на акциите.

**Член 6**

Оваа одлука стапува во сила со денот на нејзиното донесување.

**О б р а з л о ж е н и е**

Врз основа на одлука на Собранието на акционери на ИНТЕРПРОМЕТ АД Тетово бр. 0201-481/1 од ден 20.09.2019 година, Друштвото се стекна со 2686 сопствени обични акции со номинална вредност од 51,13 ЕВРА по акција, кои заедно претставуваат 3,86% од основната главнина на Друштвото.

Врз основа на членот 336 од Законот за трговските друштва, од страна на Собранието на акционери на ИНТЕРПРОМЕТ АД Тетово е донесена одлука бр. 0201-179/1 од ден 12.04.2021 година, за отуѓување на гореспоменатите акции по пат на јавна понуда.

На ден 22.06.2021 година, од страна на Комисијата за хартии од вредност на Република Северна Македонија е донесено Решение за давање на одобрение за продажба на сопствени акции по пат на јавна понуда број 10-УП1-67 од ден 22.06.2021 година со кое на ИНТЕРПРОМЕТ АД Тетово му се дава одобрение за продажба на сопствени акции по пат на јавна понуда – 2.686 обични акции во вкупен номинален износ од 137.335,18 евра и вкупна минимална продажна вредност од 8.058.000 денари.

Врз основа на горецитираното Решение на КХВ, спроведена е постапка за отуѓување на предметните акции по пат на јавна понуда преку Македонската берза за хартии од вредност. Предметната постапка заврши неуспешно, односно во роковите предвидени со одлуката на Собранието на акционери бр. 0201-481/1 од ден 20.09.2019 година, проспектот и поканата за продажба (отуѓување) на сопствени акции по пат на јавна понуда не беа запишани акции.

Имајќи го во предвид горенаведното, Друштвото има обврска да ги поништи сопствените обични акции во согласност со член 336 став 2 од Законот за трговските друштва. Со оглед на тоа дека поништувањето на акциите Друштвото го спроведува без намалување на основната главнина, постои потреба од зголемување на номиналната вредност на обичните и приоритетните акции кои ја сочинуваат основната главнина на Друштвото, со цел усогласување на бројот и номиналната вредност на акциите со износот на основната главнина.

Со оглед на сето горенаведено, Собранието на акционери на ИНТЕРПРОМЕТ АД Тетово донесе одлука како во диспозитивот.

**Собрание на акционери на ИНТЕРПРОМЕТ АД Тетово**

**Претседавач:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**